Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista-ohjelmaan.
Tervetuloa maailmaani, joka on luonnollisesti yliluonnollinen.
Harvat uskovat ymmärtävät itäistä liittoa.
Sen seurauksena useimmat uskovat käsittävät Jumalan väärin.
Siksi monet uskovat sanovat, että tutkimattomat ovat Herran tiet.
Oletko kuullut sanottavan niin? Uskoville sen ei pitäisi olla mysteeri.
Olet kysellyt Jumalalta: "Jumala, miksi olen yhä sairas?
Miksi setäni kuoli syöpään? Miksi olen köyhä?"
Saat niihin pian vastauksen.
Kun ensi kertaa luin ystäväni Craig Hillin toteamuksen, -
että Jumala ei hallitse asioita, sanoin: "Craig, oletko meshuga?"
Se on hepreaa ja tarkoittaa hullua. Hän vastasi...
Olen minä meshuga. Meshuga Messiaalle!
Kaikki ovat meshuga jollekin. Olen mieluiten meshuga Messiaalle.
Kun sanon, ettei Jumala hallitse kaikkea, -
en tietenkään tarkoita, etteikö Hän olisi kaikkivoipa ja kaikkitietävä.
Monet eivät ymmärrä suvereniteetin ja hallinnan käsitteiden eroa.
Jumala on kaikkivaltias muttei hallitse kaikkea.
Hallinta tarkoittaa, että manipuloi vallallaan ihmisiä ja olosuhteita -
synnyttääkseen halutun lopputuloksen väkipakolla.
Suvereniteetti sen sijaan on kaiken omistusta -
mutta työskentelyä delegoidun auktoriteetin kautta -
ja valinnanvapauden antamista seurauksineen.
Raamatun mukaan Jumala tahtoo, ettei kukaan hukkuisi.
Jos Jumala hallitsisi kaikkea, kukaan ei joutuisi kadotukseen.
Mutta niin ei ole. Ihmisiä hukkuu. Miksi?
Koska Jumala ei hallitse kaikkea vaan on kaikkivaltias.
Hän antaa ihmisille valinnanvapauden ja sillä on seurauksia.
Esimerkiksi jos puhutaan Jeesuksen ottamisesta vastaan Messiaana.
Jumala ei pakota ketään siihen. Hän antaa vapauden valita.
"Tämä on elämä, tämä kuolema, ja kumpikin on ikuista. Valinta on sinun."
Se on suvereniteettia. Jumala ei hallitse olosuhteita.
Kauheita asioita tapahtuu. Ihmisiä mestataan ja murhataan.
Heille tehdään väkivaltaa, ja kauheita vääryyksiä tapahtuu.
Ei tarvitse kuin tarttua sanomalehteen tai katsella uutisia -
nähdäkseen, mitä kaikkea kamalaa tapahtuu.
Ne eivät ole Jumalan tahto.
Miksi sellaista tapahtuu?
Siksi, että Jumala ei hallitse olosuhteita ja salli sitä ja tuota.
Jumala delegoi auktoriteetin ihmiselle 1. Moos. 1:28:ssa: -
"...ja vallitkaa meren kalat ja taivaan linnut -
ja kaikki maan päällä liikkuvat eläimet."
Saatana huijasi Aadamin ja Eevan antamaan vallan hänelle.
Hän perusti kuoleman, tuhon ja hävityksen valtakuntansa.
Onneksi Jumalalla oli suunnitelma. Hän lähetti Jeesuksen maan päälle, -
ja kun Jeesus kuoli ristillä, Hän loi uuden liiton.
Noustuaan kuolleista Hän sanoi: -
"Minulle on annettu kaikki valta taivaassa ja maan päällä."
Hän ei vienyt valtaa taivaaseen vaan palautti sen uskoville.
Meidän tilanteemme on nyt se, että olemme Jumalan työtovereita.
Jumala delegoi meille uskoville auktoriteettinsa liiton kautta.
Sitä liitto tarkoittaa.
Minua vaivaa se, että Jumala on valtavan hyvä, -
mutta jopa Hänen omat lapsensa ymmärtävät Hänet väärin.
Jos sairastut ja tiedät, että Jumala voi parantaa sinut, -
muttet parane, tai jos joku läheinen kuolee syöpään, -
mielesi sanoo, että rakastat Jumalaa, -
mutta sydämesi sanoo: "Jumala, tuotit minulle pettymyksen."
Inhoan sitä väärinkäsitystä. Mitä sanot sille, -
jonka uskova setä kuoli syöpään, kun Jumala ei parantanut?
Maailmassa on monia muuttujia. Ravitsemuksellisia tekijöitä, -
tunne- ja syntitekijöitä ja monia muita tekijöitä, jotka vaikuttavat siihen.
Jumala teki liiton kanssamme ja Hänen tahtonsa on parantaa.
Jeesuksen veren kautta Hän antoi meille vallan panna se täytäntöön.
Vihollisen strategia on tuhota joku tai tuoda kuolema tai sairaus jollekulle.
Sitten hän kääntyy ympäri ja sanoo läheisille, että Jumala aiheutti sen -
tai salli sen tapahtua, ja niin ihmiset pettyvät Jumalaan.
Jonkun katsojan tilanne on juuri sellainen.
Läheisesi kuoli, ja sanoit sydämessäsi: "Jumala, miksi sallit sen tapahtua?"
Jumala ei tuhonnut läheistäsi.
Saatana on se, joka tuhoaa, ottaa ja varastaa.
Jumala on se, joka rakastaa sinua.
Vihollinen yrittää saada sinut sulkemaan sydämesi Jumalalta.
Jos avaat sydämesi ja sanot: "Jumala, anna anteeksi, että syytin Sinua", -
se tuo muutoksen sydämeesi -
ja palauttaa Jumalan kirkkauden ja läsnäolon elämääsi.
Kerroit joskus naisesta, joka lähes raiskattiin.
Kertomus selittää, millainen henkilö on se, joka ymmärtää liiton.
Kun palaamme katkolta, tahdon selittää, mikä on itäinen liitto.
Harva uskova ymmärtää sen.
Kyseinen nainen sai ymmärryksen liitosta.
Hän luki Raamattua, ja sai kohdan, Jes. 54:15: -
"Jos sinun kimppuusi karataan, ei se ole minusta; -
joka kimppuusi karkaa, se eteesi kaatuu."
Pyhä Henki kehotti häntä opettelemaan sen ulkoa. Hän teki niin.
Parin viikon kuluttua ovelle koputettiin. Hän asui yksin.
Mies tunkeutui sisään ja sanoi: "Raiskaan sinut."
Välittömästi naisen hengestä nousi se jae. Hän kamppaili mielessään, -
pitäisikö jaetta kokeilla, sillä seuraukset olivat vaaralliset.
Hän päätti uskoa Jumalan sanaan. Hän sanoi miehelle: -
"Sinä et raiskaa minua. Minä olen liitossa Herran Jeesuksen kanssa.
Se tarkoittaa, että Hän on minussa ja minä Hänessä. Sen mitä teet minulle,-
teet Hänelle. Tulitko raiskaamaan Jeesuksen Kristuksen?"
Mies meni hämilleen. Hän ei tiennyt, mitä sanoa, ja alkoi pelätä.
Nainen sanoi: "Hän on minussa. Mitä teet minulle, teet Hänelle.
Minä olen Hänen silmäteränsä. Se tarkoittaa pupillia.
Sörkit nyt Jumalan silmän pupillia.
Sinulla ei ole valtaa tässä asunnossa. Jumala antoi vallan minulle.
Hän antoi minulle lupauksen. Häivy!"
Mies yritti kaikin keinoin saada naisen pelkäämään.
"Jos et tee yhteistyötä, tapan sinut."
Nainen sanoi: "Elämäni ei kuulu minulle. Olen antanut sen Herralle.
Jos minun on aika kuolla tänään, se sopii.
Luulen, ettei se päivä ole tänään mutta Hän päättää sen, et sinä.
Elämäni on Hänen käsissään. Sinä et tee minulle tänään mitään. Häivy!"
Jotkut ajattelevat kuullessaan sen, etteivät ehkä reagoisi sillä lailla.
Mutta Jumala oli antanut naiselle sanan hetkeä varten.
Avain on se, että ymmärtää itäisen liiton.
Naisella oli chutspa. Se on hepreaa ja tarkoittaa kanttia.
Sinulla on chutspa, eli kanttia, kun käsität tämän asian. Nähdään kohta.
Yliluonnollista-ohjelma jatkuu pian.
Monet katsojat ovat kokeneet ihmeitä ja parantumisia.
Tammikuussa minulla löydettiin kohdunrungon syöpä.
Pyysin rukousta kotisivullanne.
Perjantaina minulle tehtiin kohdun- poisto ja siitä otettiin koepalat.
Tulokset olivat, ettei näytepaloista löytynyt mitään todisteita syövästä.
Minulla ei ole syöpää. Ylistys Herralle!
Olin puhunut Jumalalle, että haluan lakata tupakoimasta.
Kun katsoin ohjelmaa John Wallerin laulaessa, -
tunsin, että tupakanhimo oli poissa.
En ole halunnut tupakkaa 6.8.2012 jälkeen. Kiitos Jeesus!
Jos ohjelma on koskettanut sinua, -
jaa todistuksesi osoitteessa www.sidroth.org/praise.
Elämä on aina liikkeessä.
Ihmiskunta rakentaa, -
kasvaa, -
liikkuu -
ja kehittyy.
Kaoottiset rutiinit vievät huomiomme, ja unohdamme helposti, -
että elämän kaaoksen keskellä yksi asia pysyy muuttumattomana.
Elämän vaikeuksien kohdatessa -
voimme kääntyä muuttumattoman Jumalan lupausten puoleen.
ELÄMÄ MUUTTUU. JUMALAN SANA PYSYY SAMANA.
PARANTAVAT KIRJOITUKSET
LISÄTIETOJA RUUDUSSA NÄKYVÄLLÄ KOTISIVULLA.
Yliluonnollista-ohjelma jatkuu nyt!
Mitä ajattelisit, jos jonakin päivänä Pyhä Henki sanoisi sinulle: -
"Olet liitoilleni vieras." Sinulle kävi niin. Mitä tapahtui?
Juuri niin minulle kävi. Luin kohtaa Ef. 2:10―12, jossa sanotaan, -
että ihmiset olivat vieraat liitoille, ja Henki sanoi: "Kuulut heihin."
Hän selitti, että on mahdollista olla liitossa -
ymmärtämättä, mitä siihen kuuluu.
Sata vuotta sitten oli vanhempi mies, -
jonka elinikäinen unelma oli matkustaa Skotlannista USA:han.
Hänen serkkunsa asui USA:ssa. Hän osti lipun säästettyään pitkään -
ja lähti laivalla Amerikkaan toteuttamaan unelmaansa.
Hänellä ei vain ollut riittävästi rahaa ostaa ruokaa laivan ravintolasta.
Hän söi joka päivä hytissään kuivattua leipää, lihaa ja juustoa.
Hän näki, miten muut matkustajat nauttivat 7 ruokalajin aterioista.
Lähestyessään New Yorkia hän seisoi laivan kannella ja katseli näkymiä.
Hän jutteli stuertin kanssa. Tämä kysyi: "Nautitteko matkasta?"
Hän sanoi: "Matka oli elinikäisen unelman täyttymys.
Toivon vain, että minulla olisi ollut rahaa ravintolaan."
Stuertti pyysi saada nähdä lipun.
Hän sanoi: "Sir, ettekö tiennyt, että ruoka kuului hintaan?"
Mies juoksi ravintolaan ja söi minkä ehti viimeisen puolen tunnin aikana.
Monet liitossa olevat uskovat ovat sellaisia.
Jumala sanoi: "Olet kuin se mies. Sinulla on liitto, muttet tiedä, -
mitä siihen kuuluu. Siksi jäät paitsi puolesta asioita."
Parantuminen, ikuinen pelastus ja huolenpito kuuluvat siihen.
Jos et olisi ymmärtänyt tarkkaan itäistä liittoa, -
poikasi olisi kuollut, kun olitte laskettelemassa ja hän loukkaantui.
Mitä tapahtui?
Minulla on kaksi poikaa. Vanhempi oli teini-ikäinen, -
ja pojat olivat lumilautailemassa. Siihen aikaan ei käytetty kypäriä.
Nousin vaimoni kanssa huipulle, ja näimme nimeni rinnepartion kyltissä.
Kerroin nimeni partion mökillä. Nainen sanoi takanaan olevalle miehelle: -
"Sinun on parasta kertoa hänelle."
Mies sanoi: "45 minuuttia sitten vanhin poikasi laski hyppyristä -
ja laskeutui jäälle pää edellä. Hän sai vakavan sulkeisen aivovamman.
Hän huitoi hallitsemattomasti tajuttomana. Hänet piti rauhoittaa.
Hän on nyt sairaalassa rinteen juurella magneetti- ja kerroskuvauksissa.
Teidän on parasta mennä sinne heti."
Ajattelin, että hän kuolee tai hänestä tulee vihannes loppuelämäksi.
Sellainen ajatus nousee vanhemman mieleen.
Mutta heti perään hengestäni nousi toinen ajatus, -
koska olin juuri opettanut veriliitosta.
Se tarkoittaa sitä, että Jumala tekee täydellisen uskollisesti lupaamansa.
Muistin oman opetukseni: Kun on kriisissä tai paineen alla, -
se, joka ei ymmärrä itäistä liittoa, sanoo: "Mitä minä teen?" -
mutta liiton ymmärtävä sanoo: "Mitä Jumala on sanonut?"
Rukoilimme Jumalalta saamallamme auktoriteetilla, ja Jumalan voima -
teki ihmeen. Poikani parantui yliluonnollisesti täysin normaaliksi.
Olen utelias. Opetit kurssilla veriliitosta.
On aivan eri asia opettaa siitä kuin olla siinä tilanteessa.
Ellet olisi ymmärtänyt liittoa, olisitko voinut asennoitua niin rohkeasti?
Kolme asiaa pitää olla totta, jotta liitosta on apua.
Ensinnäkin pitää olla liitossa, eli pitää olla uudestisyntynyt.
Pitää olla ottanut vastaan Jeshuan, Messiaan, -
jotta Hän antaa anteeksi synnit. Silloin on liitossa.
Monet ovat liitossa. Toiseksi pitää tuntea liittoon kuuluva varustus.
Muuten on kuin se mies laivalla, joka ei tiedä, mitä on saatavilla.
Jos en tietäisi, että parantuminen on saatavilla Jeshuan veren kautta, -
en olisi osannut hyödyntää sitä poikani paranemiseen.
Kolmanneksi se täytyy tietää niin vahvalla luottamuksella, -
että haluaa panna sen täytäntöön vihollisia vastaan.
Voit tietää ensimmäisen ja toisen, mutta jos et osaa toimeenpanna sitä, -
et luota riittävästi siihen, että sinulle on delegoitu kaikki valta.
Useimmilla asia menee siinä pieleen, -
etteivät he ymmärrä liiton ja sopimuksen eroa.
Kun palaamme katkolta, opimme eron. Tahdon sen selväksi elämääsi.
Yliluonnollista-ohjelma jatkuu pian.
Monet katsojat ovat kokeneet ihmeitä ja parantumisia.
Jouluna 2012 olin niin sairas, että luulin kuolevani.
Kun aloin rukoilla päivittäin ohjelman rukouksia, paranin.
Jopa lapseni ovat päässeet lähemmäs Jumalaa.
Kerran, kun katsoin ohjelmaa, -
tyttäreni alkoi puhua kielillä ja poikani käytös muuttui.
Kiitos ohjelmasta ja sen tarjoamasta hengellisestä tiedosta.
Olen kärsinyt selkävaivoista yli 34 vuotta.
Ohjelman aikana selkäni parani. Kiitos Jeesus.
Jos ohjelma on koskettanut sinua, -
jaa todistuksesi osoitteessa www.sidroth.org/praise.
Jos pidät ohjelmamme katsomisesta, -
voit katsoa ohjelmaa arkistostamme milloin vain.
Voit käyttää tietokonetta, älypuhelinta tai tablettia.
Voit katsella opetustilaisuuksiamme -
jotka on nauhoitettu Pohjois- Carolinan opetuskeskuksessamme.
Opettajat palvelevat monin hengenlahjoin.
Voit myös katsoa palvonta- ja rukoustilaisuuksia.
Tule osoitteeseen www.sidroth.org/isn.
ISN varustaa teitä.
Se auttaa olemaan normaali Raamatun mukaisesti.
Opit kulkemaan Jumalan kanssa uusin tavoin.
Tämä kaikki osoitteessa: www.sidroth.org/isn
Yliluonnollista-ohjelma jatkuu nyt!
Täällä lännessä me emme ymmärrä itäistä liittoa.
Miksi emme ymmärrä itäisiä liittoja?
Idässä ihmiset ymmärtävät liiton aivan eri lailla -
kuin useimmat länsimaissa asuvat.
Syy on kulttuuri ja kokemus.
Liitto on ihmisen tuntemista sopimuksista kaikkein arvokkain.
Ainoastaan kuolema voi rikkoa liiton.
Itämaisessa ajattelussa käsitetään, että jos annan sanani liitossa, -
toteutan sen täydellisen varmasti, sillä kuolisin ennemmin kuin rikkoisin liiton.
Länsimaissa liiton käsite on vaihtunut sopimuksen käsitteeseen.
Käytämme joskus sanaa "liitto", -
mutta tarkoitamme kahdenvälistä, ehdollista sopimusta.
Sopimuksessa osapuolet antavat toisilleen sanansa, -
eli sopimus riippuu osapuolten suorituksesta.
Jos teet, mitä lupasit, minäkin teen. Mutta jos rikot sanasi, olet uskoton, -
petät, loukkaat, käännyt minua vastaan tai huijaat minua, -
minulla on täysi oikeus lakata olemasta tekemisissä kanssasi.
Jos sovimme, että myyn sinulle jota- kin, etkä maksa, ei sitä tarvitse antaa.
Sanaa "liitto" käytetään Raamatussa monesti, ja se tarkoittaa lupausta.
Jos lupaan: "Sid, teen tämän sinulle" tai "annan tämän sinulle", -
se ei riipu mistään, mitä teet tai et tee.
Se riippuu täysin siitä, pidänkö sanani. Sellainen on liitto.
Ymmärrän, mitä sanot liitosta.
Koska liitto Jumalan kanssa riippuu Jumalasta eikä meidän teoistamme, -
miten on sellaisen laita, joka elää katumatta synnissä?
Onko Jumala silti velvollinen kunnioittamaan liittoa?
Jumala on aina sinuun päin kääntynyt eikä käännä selkäänsä.
Hepr. 13:5: "En minä sinua hylkää enkä sinua jätä."
Niin Jeesus sanoi. Hän on aina kasvot kohti meitä.
Mutta Hepr. 10:26:ssa sanotaan: -
"Sillä jos me tahallamme teemme syntiä..."
Eli jos vain jatkaa synnintekoa tahallaan, kuolee hengellisesti.
Silloin tappaa Jumalan Hengen siemenen omassa hengessään.
Hepr. 10:29:ssä sanotaan voimakkaasti, että kun tekee niin, -
"...tallaa jalkoihinsa Jumalan Pojan ja pitää epäpyhänä liiton veren, -
jossa hänet on pyhitetty, ja pilkkaa armon Henkeä!"
Mielenkiintoista.
Silloin pilkkaa armon Henkeä, jos jatkaa tahallaan synnissä.
Selitä kynnyksestä, kun joku tulee vieraaksi.
Se on voimallinen käsite.
Idässä on sellainen ajatus, että kun joku kutsuu toisen kylään vieraaksi, -
hän kaataa verta oven kynnykselle.
Niin tapahtui pääsiäisenä Egyptissä. - Jumala käski tehdä niin.
Se oli yleinen tapa. Kun vieras näki veren, -
hän tiesi, että hänet on kutsuttu liittoon. Kun hän ylitti kynnyksen, -
isäntä sanoi: "Suojelen sinua. Kaikki mikä on minun, on sinun.
Olet kuin perhettä. Suojelen sinua kaikella, mikä on minun."
Mutta jos vieras astui kynnykselle, astui verelle, hän käytännössä sanoi: -
"Torjun tarjouksesi suojelusta. Torjun liittotarjouksesi.
Syljen kasvoillesi ja olen sinulle kuollut. Olet viholliseni."
Silloin kannattaa olla oma armeija mukana, -
sillä isäntä surmaa vieraan siinä paikassa. Ajatuksen kuvakieli on se.
Emme tunne Raamatun kuvakieltä. Mutta kun sen käsittää, -
voi olla luottavainen suhteessaan elävään Jumalaan.
Vaimoni isoäiti sanoi aina: "Jumalan tiet ovat tutkimattomat."
Eivät ole. Jumala toimii Sanansa mukaan.
Joku katsoja saattaa ajatella: "Voi ei, luulen tehneeni -
anteeksiantamattoman synnin ja tallanneeni verelle."
Mistä tietää, onko se henkilö? Se on yksinkertaista. Hepr. 6:ssa sanotaan, -
että niin tehnyttä henkilöä on mahdotonta uudistaa parannukseen.
Jos sanot Jumalalle katuen, että tahdot muuttua ja tahdot Hänen -
parantavan elämäsi ja vapauttavan sinut, Hän parantaa sinut.
Et ole tehnyt sellaista. Sellaista tehnyt on torjunut Jumalan täysin -
ja kuollut hengellisesti, eikä tahdo kuullakaan Jumalasta.
Jos edes katsot tätä, et ole sellainen henkilö.
Jumala on puolellasi. Jos teet parannuksen ja pyydät Herralta apua,-
Hän pelastaa, parantaa ja siunaa sinua.
Saat kokemuksellista tietoa elävästä Jumalasta.
Ikuinen elämä on se, että saat kokemuksellista tietoa Hänestä.
Tee Jeesuksesta Herrasi. Jos olet lipsunut vähän...
Vähää ei olekaan. Unohda se "vähän". Tunnusta syntisi.
Pelkäsin yliluonnollista, -
mutta ohjelmanne ja mentorointi- materiaalinne muutti asian.
En pelkää enää ja uskon saaneeni ilmestyksen Jumalalta.
Jaa todistuksesi: www.sidroth.org/praise.
Ensi kerralla Yliluonnollista-ohjelmassa: -
Vieraani näki ilmestyksen ja sai neljä avainta.
Hän sanoo, että jokainen, joka tekee niin kuin hän sanoo, -
voi kuulla Jumalan yhtä hyvin kuin hän, ellei paremmin. Kiinnostuitko?
Lahjoitustesi avulla voimme esittää ohjelmaa Israelissa -
ja viedä evankeliumia juutalaisille.
Suomennos: Maija Tuukkanen